Пасля рэвалюцыі 1917 г. наступіў новы этап у развіцці народнай адукацыі. Ішоў пошук новых форм арганізацыі навучальных устаноў. У кастрычніку 1918 г. было прынята «Палажэнне аб адзінай працоўнай школе РСФСР» і «Дэкларацыя аб адзінай працоўнай школе», згодна з якімі навучальныя ўстановы розных тыпаў і ведамстваў ператваралася ў Адзіныя працоўныя школы (АПШ) I і II ступені з сумесным навучаннем хлопчыкаў і дзяўчынак і тэрмінам навучання ў іх 9 гадоў. Па дадзеных 1920 г. у Смаленскай губерні было адкрыта 27 АПШ I ступені і 165 АПШ II ступені. 7 лістапада 1918 г. ва Смаленску адкрыўся ўніверсітэт у складзе 2-х факультэтаў: сацыяльных і юрыдычных навук. 8 красавіка 1920 годзе быў арганізаваны яшчэ і медыцынскі факультэт. 1 снежня 1918 г. настаўніцкі інстытут быў ператвораны ў Смаленскі педагагічны інстытут. 13 красавіка 1919 г. адкрыўся Смаленскі політэхнічны інстытут. З 1930-31 навучальнага года пачаў дзейнічаць сельскагаспадарчы інстытут.